เดินหาอะไรกินแถวนี้ดูจะเจอแต่ก๋วยเตี๋ยวเต็มไปหมด แม้แต่ร้านนี้เองก็ด้วย 
แต่ยังดีที่มีอาหารตามสั่งอย่างจริงจังขายด้วยในร้านเดียวกัน และทีเด็ดอีกอย่างก็คือ
ร้านที่อยู่ติดกันขายไข่กระทะกับหขมปังตอปิโดที่อร่อยใช้ได้ด้วยล่ะครับ

และด้วยความที่ร้านไข่กระทะข้างๆยังไม่มีชื่อที่ชัดเจน ผมเลยขอรีวิวรวมกันไปเลยนะครับ

ร้านห้องแถวธรรมดาที่อยู่ตรงตามกับสถานีรถที่ผมใช้นั่งไปหนองคายและข้ามต่อไปยังเวียงจันทร์ประเทศลาว
หลังจากลงจากเครื่องบินก็ต่อมาซื้อตั๋วที่ท่ารถนี้เสร็จเรียบร้อย มีเวลาเหลืออีนน้อยนิดก็เลยหาอะไรลองท้องซะเลย

ข้อดี 
- ระแวกนั้นมีแต่ก๋วยตเตี๋ยว นี่เป็นร้านตามสั่งและร้านไข่กระทะ ที่ดูเข้าท่าที่สุดในเช้าวันนั้น (8.30 โดยประมาณ)
- อยู่ติดกับสถานีรถขนส่ง
- สั่งไข่กระทะ และ ขนมปังตอปิโดร้านข้างๆมากินด้วยได้
- ป้าเจ้าของร้านใจดีมาก ผมหน้าด้านขอแกชาทแบตไอโฟนระหว่างที่กินข้าว แกก็ให้ด้วยความเต็มใจ

ข้อด้อย 
- ร้านดูไม่น่านั่ง ไม่มีจุดเด่น ดูโทรมๆ ทั้งๆที่อาหารเค้าใช้ได้

ไข่กระทะ
ไข่ 2 ฟอง ส่วน หมูสับ กุนเชียง หมูยอ ก็ตามมานิดหน่อย ไม่เยอะมาก 
ความสุขของไข่แดงอยู่ที่ประมาณ 70% คือมีเยิ้มนิดๆ กำลังเฟี๊ยว

ขนมปังตอปิโด
อุ่นขนมปัง โดยเอาไปย่างกับเตาถ่านเลย กรอบนอกนุ่มใน หอมขนมปังสดและเนยที่ทาเอาไว้ข้างใน 
สอดไส้ด้วย หมูสับ หมูยอ กุนเชียงอีกนิด และปิดท้ายด้วยหมูหยองแบบเต็มๆอีกทีนึง

ข้าวผัดกระเพราไข่ดาว
ความนุ่มของข้าวก็มาตรฐานร้านอาหารตามสั่งทั่วๆไปแข็งนิดๆ 
หมูสับกระเพรา รสชาติกำลังพอดีมากๆ ความเผ็ดที่พอเหมาะ เค็มจากซีอิ้ว ตัดด้วยหวานนิดเดียวจากซีอิ้วหวาน
ทำให้สีดูน่ารับประทานขึ้นด้วย ส่วนกระเพราก็ใส่มาเยอะเหมือนกัน จนหอมไปทั้งจาน
น้ำปลาพริกที่ใส่มะนาวด้วย (รายละเอียดเล็กๆน้อยๆแต่สะท้อนถึงทัศนคติของเจ้าของร้านว่าทำเพื่อกำไรหรือทำเพื่ออร่อย) 

อาหารอยู่ที่ราคาจานละ 25 30 35 ถือว่าถูกมากครับ

บริการ เป็นกันเองแบบชาวบ้านๆ

